મેમનગર વિસ્તારમાં આવેલ જય શ્રી અંબિકાપાર્ક બંગલોમાં રહેતી ધર્મિષ્ઠાબહેન પટેલનાં લગ્ન ૧૩ વર્ષ પહેલાં વિનોદભાઇ જશુભાઇ પટેલ સાથે અમેરિકાના શિકાગોમાં થયાં હતાં. બન્ને જણા અમેરિકામાં પોતાનો પેટ્રોલ પંપ ચલાવતાં હતાં. કોઇ કારણસર બે વર્ષ પહેલાં ધર્મિષ્ઠાબહેન પર વિનોદભાઇએ રિવોલ્વર તાકીને જાનથી મારી નાખવાની ધમકી આપી હતી, જેમાં ધર્મિષ્ઠાબહેને વિનોદભાઇ વિરુદ્ધમાં ફરિયાદ કરતાં અમેરિકા પોલીસે તેની ધરપકડ કરીને ૪પ દિવસ સુધી જેલમાં રાખ્યો હતો.